บรรยากาศ ทำเล :
ร้านตั้งอยู่แถวโพรงมะเดื่อ จ.นครปฐม หาไม่ยากมีป้ายบอกตลอดทาง ร้านอาหารเปิดมาแล้ว 5-6 เดือน พื้นที่ร้านกว้างขวาง ทำเป็นบรรยากาศสวนสวย แต่ต้นไม้ยังไม่ร่มรื่นมากนัก มีสระน้ำ 
โต๊ะอาหาร แบ่งเป็นโซน รอบๆ สระน้ำ และมีบริการห้องแอร์ และห้องคาราโอเกะด้วย ที่จอดรถกว้างขวาง สามารถขับเข้ามาจอดด้านในได้ ถ้าจอดหน้าร้านเลยจะเดินไกล

รสชาติอาหาร:
สั่งมา 2 อย่าง คือปลาช่อนแป๊ะซะ กับ พล่าหมูมะเขือเปาะ 
ชอบทั้งสองอย่าง รสชาติอร่อย กลมกล่อม

ปลาช่อนแป๊ะซะ ปลาทอดได้กรอบ น้ำแป๊ะซะ และ ผักกะเฉดให้มาไว้เติมด้วย รสชาติแกงส้มเปรี้ยว แต่ไม่เปรี้ยวเกินไป ราคา 280 บาท

พล่าหมูมะเขือเปาะ รสชาติน้ำยำกลมกล่อม มะเขือกรอบกินเข้ากันได้ดี ราคา 100 บาท